
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1732 

9 Δεκεμβρίου 2005 


Α ΠΟΦΑΣΕΙ Σ 

Αριθμ. Υ3α/126252 

Κανονισμός Οικονομικής Λειτουργίας και Διαχείρι¬ 
σης Ανώνυμης Εταιρείας Μονάδων Υγείας (Α.Ε.Μ.Υ.) 
Α.Ε. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 15 του ν. 3293/2004 «Πο¬ 
λυκλινική Ολυμπιακού Χωριού, Συνήγορος Υγείας και 
Κοινωνικής Αλληλεγγύης και λοιπές διατάξεις» (ΦΕΚ 
231/τ. Α726.11. 2004). 

2. Τις διατάξεις των άρθρων 41 και 90 του κώδικα νο¬ 
μοθεσίας για την κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ. 63/2005 
ΦΕΚ Α' 98. 

3. Τις διατάξεις του ν. 2190/1920 «Περί Ανωνύμων Εται¬ 
ρειών», όπως ισχύει. 

4. Τις διατάξεις του π.δ/τος 81/2002 «Συγχώνευση των 
Υπουργείων Εθνικής Οικονομίας και Οικονομικών» (ΦΕΚ 
57/τ. Α72002). 

5. Τις διατάξεις του π.δ/τος 95/2000 «Οργανισμός 
του Υπουργείου Υγείας και Πρόνοιας» (ΦΕΚ 76/τ. Α'/ 
10.3.2000). 

6. Την υπ’ αριθμ. Υ1/04 απόφαση Πρωθυπουργού «Με¬ 
ταβολή τίτλων και καθορισμός της σειράς τάξης των 
Υπουργείων» (ΦΕΚ 513/τ. Β710.3.2004). 

7. Την υπ’ αριθμ. 37930/ΔΙΟΕ 1264/2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ 1432/τ.Β7 
14.10.2005). 

8. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού Προϋπολογισμού. 

9. Την από 5. 5. 2005 απόφαση του Δ.Σ. της Ανώνυμης 
Εταιρείας Μονάδων Υγείας Α.Ε, αποφασίζουμε: 

Εγκρίνουμε τον Κανονισμό Οικονομικής Λειτουργί¬ 
ας και Διαχείρισης της Ανώνυμης Εταιρείας Μονάδων 
Υγείας με διακριτικό τίτλο Α.Ε.Μ.Υ. Α.Ε. το περιεχόμενο 
του οποίου έχει ως ακολούθως: 

ΚΕΦΑΛΑΙΟ Α' 


ΕΤΗΣΙΟΣ ΠΡΟΓΡΑΜΜΑΤΙΣΜΟΣ 
ΚΑΙ ΤΡΟΠΟΣ ΕΚΤΕΛΕΣΗΣ 

Αρθρο 1 

Στρατηγικό - Επιχειρησιακό Σχέδιο 

1. Το Διοικητικό Συμβούλιο της Εταιρείας, μετά από 
μελέτη - πρόταση - εισήγηση του Διευθύνοντα Συμ¬ 
βούλου, καταρτίζει το στρατηγικό - επιχειρησιακό σχέ¬ 
διο της Εταιρείας, τηρουμένων και των διατάξεων του 
ν. 2414/1996 (ΦΕΚ135Α/1996), αλλά και των επιμέρους 
οδηγιών ή προδιαγραφών του Υπουργείου Υγείας και 
Κοινωνικής Αλληλεγγύης. 

2. Το πρώτο στρατηγικό-επιχειρησιακό σχέδιο υπο¬ 
βάλλεται για τουλάχιστον τις δύο (2) πρώτες οικονο¬ 
μικές χρήσεις, με βάση και τη θητεία του πρώτου Δ.Σ., 
κατά τα οριζόμενα στην παράγραφο 2 του άρθρου 10 
του ν. 3293/2004 (ΦΕΚ231/26-11-2004). Το Σχέδιο αυτό 
περιλαμβάνει και τα επιμέρους σχέδια δράσης καθώς 
και τους ετήσιους προϋπολογισμούς. Το Σχέδιο και οι 
Προϋπολογισμοί διευθετούνται ετησίως ανάλογα και 
με τα μικροοικονομικά μεγέθη της Εταιρείας, πάντοτε 
με βάση τους εγκεκριμένους στόχους. 

3. Το Στρατηγικό Επιχειρησιακό Σχέδιο δύναται να 
συντάσσεται και με τη βοήθεια εξωτερικού Συμβούλου. 
Μετά την έγκρισή του από το Δ.Σ. ενημερώνεται η Γε¬ 
νική Συνέλευση και υποβάλλεται στον Υπουργό Υγείας 
και Κοινωνικής Αλληλεγγύης. 

Αρθρο 2 

Ετήσιος Προγραμματισμός και Παρακολούθηση 

1. Ο ετήσιος προγραμματισμός γίνεται με βάση το 
εγκεκριμένο στρατηγικό - επιχειρησιακό σχέδιο, τα επι¬ 
μέρους σχέδια δράσης, τις πιθανές επενδύσεις και τους 
εγκεκριμένους προϋπολογισμούς. Περιλαμβάνει επίσης, 
τον προγραμματισμό προσωπικού και τις αναγκαίες 
προς τούτο κοστολογήσεις. 

2. Τον ετήσιο προγραμματισμό εισηγείται στο Δ.Σ. ο 
Διευθύνοντας Σύμβουλος, με βάση τα ανωτέρω οριζόμε¬ 
να, λαμβανομένων υπόψη και των ειδικών επί τούτου ει¬ 
σηγήσεων των αρμοδίων Διευθυντών ή Υποδιευθυντών 
Υπηρεσιών ή Προϊσταμένων Τμημάτων. Ο ετήσιος προ¬ 
γραμματισμός και ο συνεπακόλουθος προϋπολογισμός 
εγκρίνεται πριν την παρέλευση του κάθε φορά προη¬ 
γούμενου έτους. Εξαίρεση αποτελεί η πρώτη οικονομική 
χρήση, της οποίας ο προγραμματισμός και ο προϋπο- 

λογισμός πρέπει να εγκριθεί μέχρι και ένα μήνα μετά 
την έγκριση του στρατηγικού - επιχειρησιακού σχεδίου, 
εντός του 1 ου εξαμήνου από την έναρξη λειτουργίας της 
Εταιρείας ή την τοποθέτηση του πρώτου Δ.Σ. 

3. Η παρακολούθηση του ετήσιου προγραμματισμού, 
και του συνεπακόλουθου προϋπολογισμού, γίνεται καθη¬ 
μερινά από τις Υπηρεσίες και το Διευθύνοντα Σύμβουλο, 
ενώ η έγγραφη ενημέρωση του Δ.Σ. δύο (2) έως τέσ¬ 
σερις (4) φορές κάθε έτος και της Γενικής Συνέλευσης 
δύο (2) φορές αντιστοίχως, κατά την υποχρεωτική της 
σύγκληση ή σε ειδική προς τούτο συνεδρίαση. 

4. Αντίστοιχες (έως τέσσερις) είναι και οι πιθανές ειση¬ 
γήσεις και οι αντίστοιχες εγκρίσεις επί αναθεωρήσεων 
του ετήσιου προγραμματισμού, και του συνεπακόλουθου 
προϋπολογισμού, με την υποχρέωση να μεσολαβεί ένα 
τρίμηνο τουλάχιστον από την προηγούμενη έγκριση 
αναθεώρησης, και να ακολουθούνται οι στόχοι, τα επι- 
μέρους σχέδια και οι αντίστοιχοι προϋπολογισμοί, του 
στρατηγικού - επιχειρησιακού σχεδίου. 

5. Για τους ανωτέρω σκοπούς εγκαθίσταται, μέχρι τη 
λήξη της θητείας του πρώτου Διοικητικού Συμβουλίου, 
Πληροφοριακό Σύστημα Διοίκησης (ΜαπαςοπιοπΙ Ιπίοπ 
πιαίίοπ δγείοπι), που θα περιλαμβάνει όλα τα αναγκαία 
στοιχεία και πληροφορίες για τη λειτουργική και οικο¬ 
νομική κατάσταση της Εταιρείας, μετά από εισήγηση 
του Διευθύνοντα Συμβούλου, έγκριση του Δ.Σ. και πα¬ 
ρακολούθηση από τις αρμόδιες υπηρεσίες. 

ΚΕΦΑΛΑΙΟ Β' 

ΟΙΚΟΝΟΜΙΚΗ και ΔΙΑΧΕΙΡΙΣΤΙΚΗ ΛΕΙΤΟΥΡΓΙΑ - 
ΚΟΣΤΟΛΟΓΗΣΗ - ΤΑΜΕΙΑΚΗ ΛΕΙΤΟΥΡΓΙΑ 

Άρθρο 3 
Πόροι 

Οι πόροι της Α.Ε.Μ.Υ. Α.Ε. προέρχονται από: 

α. το κεφάλαιό της, επιχορηγήσεις του Δημοσίου, από 
πιστώσεις του Κρατικού Προϋπολογισμού και προγράμ¬ 
ματα που χρηματοδοτούνται από την Ε.Ε. ή άλλους 
Διεθνής Οργανισμούς, 

β. δωρεές ή επιχορηγήσεις φυσικών ή νομικών προ¬ 
σώπων, ύστερα από έγκριση και του Υπουργού Υγείας 
και Κοινωνικής Αλληλεγγύης, 

γ. έσοδα από τη λειτουργία της Εταιρείας και την 
εκμετάλλευση του ενεργητικού της, 

δ. κάθε τι άλλο που εγκρίνεται από τα αρμόδια όργανα 
της Εταιρείας και την εποπτεύουσα αρχή. 

Άρθρο 4 
Εταιρική Χρήση 

Η εταιρική οικονομική χρήση αρχίζει την 1 η Ιανουάριου 
κάθε έτους και τελειώνει την 31 η Δεκεμβρίου αυτού. Κατ’ 
εξαίρεση, η έναρξη του πρώτου έτους γίνεται με τη 
κατά νόμο έγκριση του καταστατικού ή/και την προσω¬ 
ρινή έγκριση του παρόντος από το Δ.Σ. της Εταιρείας. 

Άρθρο 5 

Ελεγκτές - Ετήσιος Έλεγχος - Ορκωτοί Λογιστές 

1. Οι Ελεγκτές ορίζονται σύμφωνα με τα αναφερόμενα 
στο άρθρο 14 του ν. 3293/2004 (ΦΕΚ231/26-11-2004) σε 
συνδυασμό με το ν. 2190/1920 και τα σχετικώς αναφε¬ 
ρόμενα στο καταστατικό της Εταιρείας. 

2. Τα καθήκοντα, οι αρμοδιότητες και οι υποχρεώ¬ 
σεις των ελεγκτών (ορκωτών ή μη) ορίζονται σύμφωνα 
με τα αναφερόμενα στο άρθρο 14 του ν. 3293/2004 


(ΦΕΚ231/26.11.2004) σε συνδυασμό με το ν. 2190/1920 
και τα σχετικώς αναφερόμενα στο καταστατικό της 
Εταιρείας. 

3. Ο ετήσιος έλεγχος του ισολογισμού της Εταιρείας, 
καθώς και η απαραίτητη έκθεση, γίνεται και από ορ¬ 
κωτούς ελεγκτές εντός του 1 ου εξαμήνου του επόμενου 
κάθε φορά οικονομικού έτους, σύμφωνα και με τα ορι¬ 
ζόμενα στο καταστατικό της Εταιρείας. 

Άρθρο 6 

Προϋπολογισμός - Απολογισμός - Ισολογισμός 

1. Τον ετήσιο Προϋπολογισμό της Εταιρείας μαζί με τον 
ετήσιο Προγραμματισμό της, κατά τα οριζόμενα στον 
ιδρυτικό νόμο και στα άρθρα 1 και 2 του παρόντος, ει- 
σηγείται στο Δ.Σ. της Εταιρείας ο Διευθύνων Σύμβουλος, 
μετά και από σχετική εισήγηση του αρμοδίου Διευθυντή 
Υπηρεσίας ή/και Προϊσταμένου Τ μήματος, ένα (1) τουλά¬ 
χιστον μήνα πριν τη λήξη του προηγούμενου του προϋ¬ 
πολογισμού έτους. Το Δ.Σ. υποχρεούται στην έγκριση του 
Προϋπολογισμού πριν την παρέλευση του προηγούμενου 
του προϋπολογισμού έτους. Κατ’ εξαίρεση ο προϋπο¬ 
λογισμός της πρώτης χρήσης εγκρίνεται το αργότερο 
εντός του 1 ου εξαμήνου από την έναρξη λειτουργίας της 
Εταιρείας ή τη τοποθέτηση του πρώτου Δ.Σ. 

2. Ο Προϋπολογισμός περιλαμβάνει όλες τις ανα¬ 
γκαίες ετήσιες οικονομικές καταστάσεις και ανάλυση 
ανά λογαριασμό γενικής λογιστικής, από την πρώτη 
χρήση, καθώς και αναλυτικής λογιστικής ή τμηματικό 
προϋπολογισμό από τη δεύτερη τουλάχιστον οικονομική 
χρήση. Ο εγκεκριμένος Προϋπολογισμός υποβάλλεται 
στο Υπουργείο Υγείας και Κοινωνικής Αλληλεγγύης σύμ¬ 
φωνα με τα οριζόμενα στο άρθρο 11 ,α του ν. 3293/2004 
(ΦΕΚ231/26.11.2004). Η παρακολούθηση του Προϋπολο¬ 
γισμού γίνεται σύμφωνα και με τα οριζόμενα στις πα¬ 
ραγράφους 3, 4, 5 του άρθρου 2 του παρόντος. 

3. Αντίστοιχη του προγραμματισμού και του προϋ¬ 
πολογισμού διαδικασία ακολουθείται και για τον οικο¬ 
νομικό και λειτουργικό απολογισμό, περιοδικά δύο (2) 
έως (4) φορές ετησίως και συνολικά εφάπαξ του έτους, 
εντός του 1 ου εξαμήνου του επόμενου έτους. 

4. Το κλείσιμο του ισολογισμού γίνεται από την 1 η 
Ιανουάριου κάθε έτους για το προηγούμενο (αντίστοιχο 
άνοιγμα για τη νέα χρήση) και ολοκληρώνεται εντός του 
1 ου τετραμήνου του επόμενου έτους κατά τα οριζόμενα 
στον ιδρυτικό νόμο και στο καταστατικό της Εταιρείας, 
καθώς και στο ν. 2190/1920. 

Άρθρο 7 

Ετήσιες και Περιοδικές Οικονομικές Καταστάσεις 

1. Στο τέλος κάθε χρήσεως οι οικονομικές υπηρεσίες, 
δια του αρμόδιου Διευθυντού και ευθύνη του Διευθύ- 
νοντα Συμβούλου, κλείνουν όλους τους λογαριασμούς 
του Ενιαίου Λογιστικού Σχεδίου με βάση το οποίο λει¬ 
τουργεί η Εταιρεία. Το Δ.Σ. εγκρίνει τα ανωτέρω μετά 
από σχετική εισήγηση του Διευθύνοντα Συμβούλου και 
δημοσιεύει τις ετήσιες οικονομικές καταστάσεις, σύμ¬ 
φωνα με τις ρυθμίσεις του καταστατικού της Εταιρείας 
και τις σχετικές διατάξεις του ν. 2190/1920. 

2. Οι ετήσιες οικονομικές καταστάσεις συντάσσονται 
με βάση το καταστατικό της Εταιρείας και το ν. 2190/ 
1920 και περιλαμβάνουν α. τον Ισολογισμό Χρήσεως 
που έληξε, β. το Λογαριασμό Αποτελεσμάτων Χρήσεως, 
γ. τον Πίνακα Διαθέσεως Αποτελεσμάτων, δ. το Προ¬ 
σάρτημα, ε. την Έκθεση Διαχείρισης. 

3. Οι οικονομικές καταστάσεις ελέγχονται περιοδικά 
(κατά προτίμηση τουλάχιστον κάθε μήνα), έτσι ώστε το 
ετήσιο κλείσιμο να γίνεται με ορθότητα και σαφήνεια, 
εμφανίζοντας την πραγματική περιουσιακή κατάσταση 
της Εταιρείας και τη χρηματοδοτική της θέση. Το Δ.Σ. 
λαμβάνει ενημέρωση με ευθύνη του Διευθύνοντα Συμ¬ 
βούλου δύο (2) έως τέσσερις (4) φορές ετησίως. 

4. Οι ετήσιες οικονομικές καταστάσεις μετά την έγκρι¬ 
ση του Δ.Σ. υποβάλλονται στη Γενική Συνέλευση και 
στους αρμόδιους Υπουργούς α. Υγείας και Κοινωνικής 
Αλληλεγγύης και β. Οικονομίας και Οικονομικών. Οι 
ετήσιες οικονομικές καταστάσεις υπογράφονται και 
θεωρούνται από α. τον Πρόεδρο του Δ.Σ. ή το νόμιμο 
αναπληρωτή του, β. το Διευθύνοντα Σύμβουλο ή άλλο 
εντεταλμένο από το Δ.Σ. Σύμβουλο ή Διευθυντή, γ. το 
Διευθυντή Διοικητικών Υπηρεσιών ή τον Προϊστάμενο 
του Λογιστηρίου. Αντίγραφα των ετήσιων οικονομικών 
καταστάσεων με τις σχετικές εκθέσεις του Δ.Σ. και 
των ελεγκτών υποβάλλονται από την εταιρεία στην 
Νομαρχία Ανατολικής Αττικής Δ/νση Εμπορίου είκοσι 
τουλάχιστον ημέρες από την Γ ενική Συνέλευση. 

5. Οι ετήσιες οικονομικές καταστάσεις συνοδεύονται 
από την έκθεση διαχείρισης του Διευθύνοντα Συμβού¬ 
λου, την έκθεση των Ελεγκτών ή/και Ορκωτών Λογιστών, 
και σχετική επ’ αυτών έκθεση του Δ.Σ. Ο Ισολογισμός 
Χρήσεως, ο Λογαριασμός Αποτελεσμάτων Χρήσεως και 
ο Πίνακας Διαθέσεως Αποτελεσμάτων δημοσιεύονται 
σε μια ημερήσια πολιτική εφημερίδα, σε μία ημερήσια 
οικονομική εφημερίδα και σε μία ημερήσια πολιτική εφη¬ 
μερίδα της έδρας της εταιρείας. Σε περίπτωση που δεν 
εκδίδεται ημερήσια πολιτική εφημερίδα στην έδρα της 
εταιρείας η δημοσίευση γίνεται σε μία εβδομαδιαία, η 
δεκαπενθήμερη εφημερίδα της έδρας της. 

Άρθρο 8 

Λογιστική και Ταμειακή Λειτουργία 

1. Η Λογιστική Λειτουργία της Εταιρείας ακολουθεί 
τους γενικούς κανόνες εφαρμογής του Γενικού Λογι¬ 
στικού Σχεδίου (Γ.Λ.Σ.), με βάση και το ν. 1041/80, το 
Π.Δ. 1123/80, το ν. 1882/90, το Π.Δ. 147/01, καθώς και του 
ισχύοντος Κώδικα Βιβλίων και Στοιχείων (Κ.Β.Σ.). 

2. Κατά την έναρξη λειτουργίας της Εταιρείας απαιτεί¬ 
ται ισολογισμός έναρξης και απογραφή έναρξης (απο¬ 
θηκών και ταμείου). Στο τέλος κάθε χρήσης απαιτείται 
απογραφή λήξης (αποθηκών και ταμείου) και ισολογι¬ 
σμός χρήσης. Στο «βιβλίο» απογραφών και ισολογισμών 
καταχωρούνται κατά τη διάρκεια της χρήσης όλες οι 
έκτακτες απογραφές και οι διορθωτικοί ισολογισμοί. 
Όλες οι λογιστικές εγγραφές εμφανίζονται εγκαίρως 
στο Γ ενικό (πρωτοβάθμιοι λογαριασμού και Αναλυτικά 
(δευτεροβάθμιοι κ.λπ. λογαριασμού Καθολικά (ή Ημερο¬ 
λόγια). Μετά την απογραφή και τον ισολογισμό ενάρξεως 
συγκροτείται και το Μητρώο Παγίων της Εταιρείας. 

3. Με την έναρξη της οικονομικής χρήσης της Εται¬ 
ρείας γίνεται και η έναρξη της χρηματικής της δια¬ 
χείρισης. Η Ταμειακή Λειτουργία διεκπεραιώνεται δια 
των γραμματίων εισπράξεως και ενταλμάτων ή εντολών 
πληρωμής, με επιταγές (κατά προτίμηση) ή μετρητά δι¬ 
αθέσιμα. Οι αναγκαίες λογιστικές πράξεις εμφανίζονται 
στα απαιτούμενα Ημερολόγια (ταμείου ή εισπράξεων 
- πληρωμών, διαφόρων πράξεων ή αγορών - πωλήσεων, 
κλπ.) ή /και Καταστάσεις (ημερήσιες ταμειακές, συμ- 


ψηφιστικής κίνησης, πελατών - πιστωτών, αποδοτέων 
φόρων, μισθοδοσίας, κ.λπ.). 

4. Οι οικονομικές υπηρεσίες της Εταιρείας συντάσ¬ 
σουν με βάση τα ανωτέρω: 

α. ανάλυση του εφαρμοστέου (διπλογραφικού) σχε¬ 
δίου λογαριασμών γενικής και αναλυτικής λογιστικής, 
καθώς και των λογαριασμών τάξεως, 

β. πλήρη και ταξινομημένη σειρά εντύπων λογιστικών 
και άλλων οικονομικών εργασιών, 

γ. οδηγίες (διαδικασίες) των συνηθέστερων οικονομι¬ 
κών πράξεων, του τρόπου διενέργειας των ταμειακών 
και συμψηφιστικών εγγραφών, και καταχώρησης αυτών 
στα βιβλία της Εταιρείας, 

δ. κανόνες σύνταξης ισολογισμού και διενέργειας 
απογραφών, και 

ε. τρόπο, είδος και χρόνο άσκησης λογιστικών και 
διαχειριστικών ελέγχων. 

Άρθρο 9 

Διαχειριστική Λειτουργία 

1. Η λειτουργία διαχείρισης της Εταιρείας περιλαμβά¬ 
νει την υπηρεσία προμηθειών και την/τις αποθήκη/ες 
της Εταιρείας. Λειτουργεί υπό ενιαία διεύθυνση, κατά 
τα οριζόμενα στον Προσωρινό Εσωτερικό Κανονισμό 
Λειτουργίας και στον παρόντα κανονισμό, με ασφάλεια 
και ορθολογική διαχείριση των αποθεμάτων υλικού και 
των παγίων στοιχείων, σύμφωνα με τους κείμενους κα¬ 
νόνες (εσω)λογιστικής παρακολούθησης αποθηκών, και 
τις οδηγίες - διαδικασίες της Διοίκησης. 

2. Για κάθε δελτίο ή πρωτόκολλο εισαγωγής υλικού 
ή παγίου, προϋπάρχει εγκεκριμένο από τη διοίκηση ή 
εντεταλμένο αυτής όργανο, δελτίο παραγγελίας, που 
συμφωνεί με αντίστοιχη αίτηση προμήθειας ή τη σχε¬ 
τική σύμβαση, καθώς και τα όρια (εΙοοΚ) ασφαλείας 
ή τις σχετικές περιοδικές παραγγελίες τμημάτων της 
Εταιρείας. Αντιστοίχως εκδίδεται δελτίο ή πρωτόκολλο 
εξαγωγής υλικού ή παγίου. Παρόμοια διαδικασία θα 
ισχύσει και για το Φαρμακείο. 

3. Η κωδικοποίηση υλικών και παγίων πραγματοποι¬ 
είται έγκαιρα με βάση την ονοματολογία και τη σω¬ 
στή ταξινόμηση των ειδών, λαμβανομένων υπόψη των 
αντίστοιχων λογαριασμών του λογιστικού σχεδίου. Στη 
συνέχεια γίνονται οι αναγκαίες λογιστικές εγγραφές και 
τηρούνται τα απαραίτητα βιβλία και στοιχεία (καρτέ¬ 
λα είδους, ισοζύγια, κλπ.), προς έλεγχο των αρμοδίων 
οργάνων. Η παρακολούθηση διακίνησης αχρήστων ή 
άλλων υλικών ή παγίων γίνεται με ειδικά δελτία ή /και 
καρτέλες αποθήκης. 

4. Περισσότερα αναφέρονται στις κάθε φορά εκδι- 
δόμενες οδηγίες (διαδικασίες) της Διοίκησης, κατόπιν 
πρότασης του αρμοδίου προϊσταμένου, με βάση και 
τον ισχύοντα Κ.Β.Σ. 

Άρθρο 10 

Κοστολόγηση - Τιμολόγηση 

1. Σκοπός της διαδικασίας κοστολόγησης είναι ο ακρι¬ 
βής και αποτελεσματικός έλεγχος των σχετικών οικονο¬ 
μικών αποτελεσμάτων της Εταιρείας, η ελαχιστοποίηση 
των εξόδων και του κόστους και η άσκηση ορθής τιμο¬ 
λογιακής, και γενικότερα πιστωτικής, πολιτικής. 

2. Τα έξοδα, ως στοιχεία του κόστους, καταγράφο¬ 
νται στους αντίστοιχους λογαριασμούς του Γ.Λ.Σ. της 
Εταιρείας, κατ’ είδος και κατά προορισμό, τόσο στη 

γενική όσο και στην αναλυτική λογιστική. Έξοδα που 
δημιουργούν (έμμεσο) κόστος, του οποίου ο προορισμός 
δεν είναι εμφανής (λειτουργικά), μερίζονται με κριτήρια 
που η Διοίκηση ή οι Οικονομικές Υπηρεσίες έχουν εκ 
των προτέρων εγκρίνει, διαμέσου των λογαριασμών 
τάξεως και της αναλυτικής λογιστικής. 

3. Η κοστολογική διάρθρωση της Εταιρείας ακολου¬ 
θεί την αντίστοιχη λειτουργική, όπως αυτή εμφανίζε¬ 
ται στον Προσωρινό Εσωτερικό Κανονισμό Λειτουργίας 
(Διευθύνσεις, Τμήματα, κ.λπ.), και αποτυπώνεται τελικά 
στις βασικές λειτουργίες (ιατρο-νοσηλευτική, διοικητι- 
κή-χρηματοοικονομική, έρευνας-ανάπτυξης, κ.λπ.) και 
στα κέντρα (ή θέσεις) κόστους που εγκρίνονται από 
τη Διοίκηση. Το τελικό περιοδικό (ανά μήνα) ή συνολικό 
(ετησίως) αποτέλεσμα θα είναι το κόστος ανά τμήμα 
και προϊόν ή υπηρεσία. 

4. Περαιτέρω οδηγίες (διαδικασίες), τα απαραίτητα για 
την κοστολόγηση έντυπα, τα φύλλα μερισμού και η γε¬ 
νικότερη λειτουργία αναλυτικής λογιστικής και κοστο¬ 
λόγησης, δημιουργούνται με ευθύνη των Οικονομικών 
Υπηρεσιών και της Διοίκησης, με βάση και τα ισχύοντα 
στο Γ.Λ.Σ. και στο Κ.Β.Σ. 

5. Με βάση τα ανωτέρω και σχετικές αποφάσεις του 
Δ.Σ., κατόπιν εισήγησης του Διευθύνοντα Συμβούλου 
και των αρμόδιων Οικονομικών Υπηρεσιών, ασκείται η 
τιμολογιακή (πιστωτική) πολιτική της Εταιρείας και οι 
διαδικασίες τιμολόγησης των ιατρικών πράξεων και δια¬ 
γνωστικών εξετάσεων. Το τιμολόγιο των ασφαλισμένων 
του Δημοσίου και των Ταμείων Κοινωνικής Ασφάλισης 
εγκρίνεται από το Υπουργείο Υγείας και Κοινωνικής 
Αλληλεγγύης (και πιθανόν συναρμόδια Υπουργεία), ενώ 
των ιδιωτών και των ασφαλιστικών εταιρειών από τη 
Διοίκηση της Εταιρείας, λαμβανομένου υπόψιν του κό¬ 
στους και του ανταγωνισμού. 

Αρθρο 11 

Γενικά όρια εγκρίσεων και ευθυνών 

1. Για την πραγματοποίηση μιας οποιοσδήποτε συ¬ 
ναλλαγής ή πράξης που θα έχει οικονομικές συνέπειες 
για την Εταιρεία (αγορές, πωλήσεις, εισπράξεις, πληρω¬ 
μές, υπογραφή εγγράφων που δεσμεύουν την Εταιρεία, 
κ.λπ.), θα πρέπει να υπάρχει προηγούμενη έγκριση από 
πρόσωπο που έχει ανάλογη αρμοδιότητα ή έχει εξουσι¬ 
οδοτηθεί κατάλληλα από το Δ.Σ. ή /και το Διευθύνοντα 
Σύμβουλο της Εταιρείας. 

2. Ο βαθμός έγκρισης χωρίζεται σε διάφορα επίπεδα 
που αντιστοιχούν σε συγκεκριμένες οργανικές θέσεις, 
όπως αυτές περιγράφονται στον Προσωρινό Εσωτερικό 
Κανονισμό Λειτουργίας, σύμφωνα και με τις κάθε φορά 
αποφάσεις του Δ.Σ. ή /και του Διευθύνοντα Συμβούλου 
της Εταιρείας. Ενδεικτικά αναφέρονταί: 

α. οι τακτικές και έκτακτες αμοιβές προσωπικού εγκρί- 
νονται από τον αρμόδιο Διευθυντή ή Προϊστάμενο, τον 
Προϊστάμενο Προσωπικού - Μισθοδοσίας ή τον Διευθυ¬ 
ντή Διοικητικών Υπηρεσιών και τον Διευθύνοντα Σύμ¬ 
βουλο ή όποιον τον αναπληρώνει ή εντεταλμένο προς 
τούτο μέλος του Δ.Σ., 

β. ο Διευθύνων Σύμβουλος ή /και ο Διευθυντής Διοι¬ 
κητικών Υπηρεσιών (ή όποιοι τους αναπληρώνουν με 
Α.Δ.Σ.) υπογράφουν και εγκρίνουν εντάλματα πληρωμής, 
επιταγές, αιτήσεις προμήθειας, συμβάσεις, και κάθε εί¬ 
δους δαπάνη ή αγορά μέχρι δεκαπέντε χιλιάδες (15.000) 
Ευρώ (για δαπάνες ή αγορές άνω των δεκαπέντε χιλι¬ 


άδων (15.000) Ευρώ απαιτείται ειδική εξουσιοδότηση ή 
απόφαση Δ.Σ.), 

γ. ο Διευθυντής Διοικητικών Υπηρεσιών και ο αρμόδιος 
Προϊστάμενος (ή όποιοι τους αναπληρώνουν) υπογρά¬ 
φουν και εγκρίνουν τις παραγγελίες προς προμηθευτές 
και τις χορηγήσεις υλικών προς τα τμήματα, τις κάθε 
φορά εγκεκριμένες μεταβολές προσωπικού με βάση το 
μισθολόγιο ή τις σχετικές συμβάσεις, καθώς και κάθε 
μικρο-δαπάνη (κάτω των τριών χιλιάδων (3.000) Ευρώ 
που αφορά εγκεκριμένα στον Προϋπολογισμό λειτουρ¬ 
γικά έξοδα), 

δ. ο Επιστημονικός Διευθυντής ή ο Διευθυντής της Νο¬ 
σηλευτικής Υπηρεσίας εγκρίνει αναλόγως και διαβιβάζει 
εγκαίρως και αρμοδίως τα προγράμματα προσωπικού 
ή άλλα σχετικά έγγραφα που συμπεριλαμβάνουν τις 
άδειες, τις έκτακτες αμοιβές, τα εκπαιδευτικά προγράμ¬ 
ματα, τις ετήσιες αξιολογήσεις, κλπ., 
ε. αντίστοιχες (με δ) αρμοδιότητες έχουν ο Διευθυντής 
Διοικητικών Υπηρεσιών, ο Προϊστάμενος του Τμήματος 
Τεχνικών Υπηρεσιών και οι Υπεύθυνοι αυτοτελών τμημά¬ 
των και γραφείων, για το προσωπικό ευθύνης τους, 
στ. κάθε άλλη έγκριση ή εξουσιοδότηση δίδεται από 
το Δ.Σ. ή το Διευθύνοντα Σύμβουλο ή τον αρμόδιο Διευ¬ 
θυντή, με βάση και τον Προσωρινό Εσωτερικό Κανονισμό 
Λειτουργίας. 

3. Δεν επιτρέπεται ο επιμερισμός μιας δαπάνης σε 
μικρότερα ποσά, τουλάχιστον εντός ενός (1) μήνα, με 
σκοπό να μειωθεί το επίπεδο της απαιτούμενης έγκρι¬ 
σης. Η Εταιρεία δεν δίδει προκαταβολές σε τρίτους, 
εκτός αν αυτό απαιτείται με βάση συμβατικές υπο¬ 
χρεώσεις, κατόπιν Α.Δ.Σ. ή έγκρισης του Διευθύνοντα 
Συμβούλου. Σε κάθε περίπτωση πράξεις προς τρίτα 
πρόσωπα (συμβάσεις, συμβόλαια, καταθέσεις, πληρωμές, 
κ.λπ.) απαιτούν κατ’ αρχήν ονομαστικές εξουσιοδοτήσεις 
από το Δ.Σ. 

4. Οι κάθε είδους πληρωμές διεκπεραιώνονται από 
την αρμόδια οικονομική υπηρεσία, με τις εξής προϋ¬ 
ποθέσεις: 

α. ενημέρωση του ταμία ή/και του υπευθύνου λογιστη¬ 
ρίου για ένταξη του ποσού κάθε πληρωμής στο μηναίο 
προγραμματισμό πληρωμών, με βάση και το σχετικό 
προϋπολογισμό, 

β. η δαπάνη να έχει εγκριθεί αρμοδίως ως ανωτέρω 
περιγράφηκε, 

γ. να έχει γίνει η σχετική παραλαβή σύμφωνα με προ¬ 
διαγραφές και τιμές της παραγγελίας (παραστατικά 
επισυναπτόμενα του τιμολογίου), 
δ. οι πληρωμές γίνονται προγραμματισμένα και συ¬ 
νολικά, μια φορά το μήνα, μετά την παρέλευση ενός (1) 
τουλάχιστον μήνα από την παραλαβή, με τελική έγκριση 
που δίδεται από το Διευθύνοντα Σύμβουλο ή το Διευ¬ 
θυντή Διοικητικών Υπηρεσιών (ή άλλο εξουσιοδοτημένο 
από το Δ.Σ. πρόσωπο), 

ε. για την αποφυγή γραφειοκρατίας, η έγκριση του 
αρμοδίου ως ανωτέρω για τη δαπάνη δύναται να δίδεται 
και δια της υπογραφής επί του τιμολογίου (πλέον των 
συνοδευτικών νομότυπων παραστατικών). 

5. Οι κάθε είδους εισπράξεις διεκπεραιώνονται από 
την αρμόδια Οικονομική Υπηρεσία, με τις εξής προ¬ 
ϋποθέσεις: 

α. το Γραφείο Κίνησης εισπράττει καθημερινά όλα 
τα «μετρητό ίς» (δελτία ή τιμολόγια) από τους ασθενείς 
(«πελάτες») και τα αποδίδει άμεσα στο ταμείο ή /και το 

λογιστήριο, που πραγματοποιεί έγκαιρα τις ανάλογες 
εγγραφές, 

β. δεν επιτρέπεται η χρήση πιστωτικών καρτών από 
τους «πελάτες» πριν από την κατάλληλη προετοιμασία 
της Εταιρείας και την αντίστοιχη έγκριση, 

γ. πιθανή δήλωση αναδοχής χρέους «πελάτη» πρέπει 
να είναι αιτιολογημένη και να υπογράφεται από τον 
Διευθυντή Διοικητικών Υπηρεσιών, ή όποιον νομίμως 
τον αναπληρώνει, 

δ. το Λογιστήριο Ασθενών διεκπεραιώνει όλα τα «επί 
πιστώσει» (δελτία ή τιμολόγια), ασφαλισμένων ταμείων 
κοινωνικής ασφάλισης ή/και ταμείων που έχουν σύμ¬ 
βαση με την Εταιρεία το αργότερο ένα μήνα μετά τη 
διαπίστωσή τους και τα υποβάλλει στα ταμεία (κ.α.) το 
αργότερο δύο (2) μήνες μετά τη διαπίστωσή τους και 
είναι συναρμόδιο με το λογιστήριο για την έγκαιρη και 
σύμφωνα με τη νομοθεσία είσπραξή τους και κατόπιν 
για τις αναγκαίες λογιστικές εγγραφές, 

ε. κάθε άλλη είσπραξη «πελάτη» (τρίτου - όχι ασθε¬ 
νούς) γίνεται εγκαίρως και νομοτύπως με ευθύνη του 
Ταμείου και του Λογιστηρίου. 

6. Οι Διευθυντές Υπηρεσιών, οι Υποδιευθυντές και οι 
Προϊστάμενοι των Τμημάτων ή των Αυτοτελών Γρα¬ 
φείων είναι υπεύθυνοι για την παρακολούθηση και τή¬ 
ρηση του προϋπολογισμού των τμημάτων τους και τη 
σωστή τήρηση των κανονισμών και διαδικασιών της 
Εταιρείας. 

7. Οποιαδήποτε υπέρβαση ή παρέκκλιση από τα ανω¬ 
τέρω ή γενικότερα την οικονομική πολιτική της Εται¬ 
ρείας πρέπει να έχει την έγκριση του Δ.Σ. ή του Διευ- 
θύνοντα Συμβούλου της Εταιρείας. 

ΚΕΦΑΛΑΙΟ Γ' 

ΠΡΟΜΗΘΕΙΕΣ - ΤΡΟΠΟΣ ΠΡΟΜΗΘΕΙΩΝ 

Αρθρο 12 
Γ ενικά 

Οι διατάξεις του παρόντος Κανονισμού εφαρμόζο¬ 
νται επί των πάσης φύσεως προμηθειών τις οποίες 
πραγματοποιεί η Α.Ε.Μ.Υ. Α.Ε. Ο όρος «προμήθεια» πε¬ 
ριλαμβάνει: 

■ την αγορά πάσης φύσεως εξαρτημάτων και ανταλλα¬ 
κτικών ή μηχανημάτων, 

■ την αγορά πάσης φύσεως αναλωσίμων υλικών (ιατρι¬ 
κών, νοσοκομειακών, τροφίμων, γραφικής ύλης, ειδών 
ένδυσης, κ.λπ.), 

■ την ανάθεση παροχής υπηρεσιών (π.χ. συντηρήσε¬ 
ων και επισκευών, τεχνικών δοκιμών, μηχανογραφικών 
αναλύσεων, λογιστικών ελέγχων, διαφημιστικής προβο¬ 
λής, εκπαίδευσης, μεταφορών, καθαρισμού, ασφάλειας, 
κ.λ.π.), 

■ τη μίσθωση ακινήτων ή κινητών πραγμάτων, γενικά. 

Άρθρο 13 

Αίτηση και Έγκριση Προμήθειας 

1. Σύνταξη και Υποβολή Αίτησης Προμήθειας 

1.1. Η πρόταση για την πραγματοποίηση προμήθειας, 
πρέπει να είναι επαρκώς αιτιολογημένη και να σχετίζε¬ 
ται με πραγματικές ανάγκες της Εταιρείας. Ανεξάρτητα 
δε από το ύψος του προϋπολογισμού της, διατυπώνεται 
εγγράφως σε ειδικό έντυπο, την «Αίτηση Προμήθειας». 
Το έντυπο αυτό συμπληρώνεται από τον Προϊστάμενο 
(ή τον αναπληρωτή του) του αιτούντος την προμήθεια 


Γραφείου ή Τμήματος ή Διεύθυνσης ή Υποδιεύθυνσης 
της Εταιρείας και υποβάλλεται στον Προϊστάμενο ή 
Υπεύθυνο του Τμήματος ή Γραφείου Προμηθειών. 

1.2. Ο Προϊστάμενος ή Υπεύθυνος του Τμήματος ή Γ ρα¬ 
φείου Προμηθειών, ελέγχει την πληρότητα της Αίτησης 
Προμήθειας, και στη συνεχεία την προωθεί προς έγκρι¬ 
ση από τα αρμόδια όργανα, σύμφωνα με τα οριζόμενα 
στον παρόντα Κανονισμό. 

2. Έγκριση Αίτησης Προμήθειας 

2.1. Η κατά τα ανωτέρω υποβαλλόμενη Αίτηση Προ¬ 
μήθειας εγκρίνεται ως εξής: 

[α] Η συνολικού προϋπολογισμού έως και σαράντα 
πέντε χιλιάδες (45.000) Ευρώ, εγκρίνεται, κατ’ εξουσιοδό¬ 
τηση του Διοικητικού Συμβουλίου, από το Διευθύνοντα 
Σύμβουλο μετά από εισήγηση του Διευθυντή Διοικητι¬ 
κών Υπηρεσιών, [β] Η συνολικού προϋπολογισμού άνω 
των σαράντα πέντε χιλιάδων (45.000) Ευρώ, εγκρίνεται 
από το Διοικητικό Συμβούλιο της Α.Ε.Μ.Υ. Α.Ε. μετά από 
εισήγηση του Διευθύνοντα Συμβούλου. 

2.2. Απαγορεύεται ρητά η κατάτμηση προμήθειας: 

■ λειτουργικά ενιαίου συγκροτήματος παγίου, 

■ συνολικής ετήσιας ποσότητας ομοίων παγίων ή 
εργαλείων, 

■ συνολικής ετήσιας ποσότητας αναλώσιμου υλικού 
ενός συγκεκριμένου κωδικού, 

■ συνόλου εργασιών, σε επιμέρους προμήθειες χαμηλό¬ 
τερης προϋπολογιζόμενης δαπάνης, 

2.3. Μετά την έγκριση της Αίτησης Προμήθειας, με 
εντολή του Διευθύνοντα Συμβούλου ή του Διευθυντή 
Διοικητικών Υπηρεσιών, ο Προϊστάμενος ή Υπεύθυνος 
του Τμήματος ή του Γραφείου Προμηθειών είτε ενερ¬ 
γοποιεί τη διαδικασία, προκήρυξης Διαγωνισμού, είτε 
εκδίδει απ’ ευθείας σχετική Εντολή Αγοράς, σύμφωνα 
με τα οριζόμενα στα επόμενα άρθρα του παρόντος 
Κανονισμού. 

2.4. Η απόρριψη Αίτησης Προμήθειας, σε οποιοδήποτε 
στάδιο της διαδικασίας έγκρισής της πρέπει αφ’ενός να 
αιτιολογείται επαρκώς και να τεκμηριώνεται εγγράφως 
από τον απορρίπτοντα, και αφετέρου να ανακοινώνε¬ 
ται, το συντομότερο δυνατόν, από τον Προϊστάμενο 
του Γ ραφείου Προμηθειών στον αιτούμενο την υπόψη 
προμήθεια. 

3. Ειδικές Περιπτώσεις 

3.1. Προμήθεια Παγίων Στοιχείων. 

[α] Η προς έγκριση Αίτηση προμήθειας παγίου στοιχεί¬ 
ου πρέπει να συνοδεύεται από εισήγηση του Υπευθύνου 
ή του Προϊσταμένου του Γραφείου ή του Τμήματος, 
αντίστοιχα, υπό την τεχνική διαχείριση του οποίου, αυτό 
θα τεθεί μετά την ένταξή του στην Εταιρεία. 

[β] Η προς έγκριση Αίτηση Προμήθειας Βιοϊατρικού 
Εξοπλισμού και η Αίτηση Αποδοχής Δωρεάς Βιοϊατρι- 
κού Εξοπλισμού (συμπεριλαμβανομένων εργαλείων και 
εξαρτημάτων ίιαί'άνναΐ'θ και εοίΙνναΓθ), για οποιονδήποτε 
σκοπό, πρέπει να συνοδεύεται από τεχνικο-οικονομική 
μελέτη στην οποία να συμπεριλαμβάνεται ανάλυση σκο¬ 
πιμότητας με ανάλυση κόστους, που συντάσσεται με 
ευθύνη των Προϊσταμένων των Τμημάτων ή Υπηρεσιών 
Βιοϊατρικής Τεχνολογίας και Οικονομικού. 

3.2. Προμήθεια Αναλωσίμων. 

[α] Προμήθεια Εγκεκριμένων Αναλωσίμων. 

Ως «εγκεκριμένα» χαρακτηρίζονται τα αναλώσιμα υλι¬ 
κά που χρησιμοποιούνται συστηματικά κατά τη λειτουρ¬ 
γία της Εταιρείας ή κατόπιν διαγωνισμού. Η προμήθεια 

Εγκεκριμένων Αναλωσίμων Υλικών, πραγματοποιείται 
με την κατ’ ευθείαν έκδοση παραγγελίας ή Εντολής 
Αγοράς, κατά το άρθρο 21 (παράγραφος 2) του παρό¬ 
ντος, χωρίς τη σύνταξη και υποβολή σχετικής Αίτησης 
Προμήθειας, και: 

■ σύμφωνα με τους όρους των Συμβάσεων Προμή¬ 
θειας που έχουν συναφθεί, ως απότοκοι Ανοικτού Δια¬ 
γωνισμού, για τα αντίστοιχα υλικά, 

■ με μέριμνα και ευθύνη του Προϊστάμενου του Γρα¬ 
φείου Προμηθειών, κατ’ εφαρμογή της μεθόδου αυτό¬ 
ματης αναπλήρωσής των και με κριτήριο τα «Όρια Πα¬ 
ραγγελίας» των υλικών, που προσδιορίζονται από τα 
αντίστοιχα αποθέματα ασφάλειας, τους αναμενόμενους 
ρυθμούς ανάλωσης, τους χρόνους εκτέλεσης των προ¬ 
μηθειών, κλπ., ή αρχικά με βάση τις προγραμματισμένες 
παραγγελίες των τμημάτων της Εταιρείας. 

[β] Προμήθεια Νέων Αναλωσίμων Υλικών. 

Η προς έγκριση Αίτηση Προμήθειας νέου, μη εγκεκριμ¬ 
ένου αναλωσίμου υλικού, πρέπει να συνοδεύεται από 
σχετική εισήγηση της, προβλεπόμενης από το άρθρο 18 
(παράγραφος 2) του παρόντος Κανονισμού, Επιτροπής 
Αναλωσίμων Υλικών. 

Άρθρο 14 

Αρχείο Προμηθειών - Φάκελος 
Προμήθειας / Διαγωνισμού 

1. Μετά την ολοκλήρωση της φάσης έγκρισης συγκε¬ 
κριμένης Αίτησης Προμήθειας, ο Υπεύθυνος του Γρα¬ 
φείου Προμηθειών κωδικοποιεί την επικείμενη προμή¬ 
θεια. Σε περίπτωση που για την εγκεκριμένη προμήθεια 
απαιτείται η διενέργεια Διαγωνισμού, δημιουργείται ει¬ 
δικός Φάκελος Διαγωνισμού. Στο Φάκελο Διαγωνισμού 
καταχωρούνταί: 

■ η Αίτηση Προμήθειας, 

■ η περί εγκρίσεως της προμήθειας απόφαση, 

■ η Προκήρυξη του Διαγωνισμού, 

■ η απόφαση για τον ορισμό της Επιτροπής Προ¬ 
μήθειας, 

■ τα δικαιολογητικά συμμετοχής των Προμηθευτών 
στο Διαγωνισμό, 

■ η αλληλογραφία με τους Προμηθευτές, 

■ το Πρακτικό αποσφράγισης των προσφορών, 

■ οι προσφορές (τεχνικές και οικονομικές), 

■ το Πρακτικό της Επιτροπής Προμήθειας (αξιολό¬ 
γησης των προσφορών), 

■ οι ενστάσεις και οι σχετικές με αυτές αποφάσεις 
της Επιτροπής Προμήθειας, 

■ η Σύμβαση ή /και η Εντολή Αγοράς, 

■ τα πάσης φύσεως παραστατικά εκτέλεσης της 
προμήθειας, και 

• το Πρακτικό ή Πρωτόκολλο Παραλαβής ή Πιστο¬ 
ποίησης, 

καθώς και κάθε άλλο έγγραφο ή στοιχείο σχετικό με 
το Διαγωνισμό. Μετά το πέρας του Διαγωνισμού, ο σχε¬ 
τικός φάκελος καταχωρείται στο Αρχείο Προμηθειών. 

2. Το Τμήμα ή Γραφείο Προμηθειών τηρεί πλήρες Αρ¬ 
χείο των προμηθειών που πραγματοποιούνται από την 
Εταιρεία. Στο αρχείο αυτό καταχωρούνταί: 

[α] για μεν τις προμήθειες για τις οποίες διενεργείται 
Διαγωνισμός, ο πλήρης Φάκελος του Διαγωνισμού, 

[β] για δε τις προμήθειες για τις οποίες δεν διενεργεί- 
ται Διαγωνισμός, όλα τα έγγραφα και τα παραστατικά, 
τα σχετικά με την πραγματοποίηση μιας εκάστης προ¬ 


μήθειας, δηλαδή από την Αίτηση Προμήθειας μέχρι τα 
αντίγραφα των σχετικών παραστατικών αγοράς και του 
Πρακτικού ή Πρωτοκόλλου Παραλαβής ή Πιστοποίησης. 

Αρθρο 15 

Διαγωνισμοί - Είδη Προμήθειας 

1. Διαγωνισμοί 

Όλες οι προμήθειες, συνολικής αξίας μεγαλύτερης 
των δεκαπέντε 15.000 Ευρώ, πραγματοποιούνται κα¬ 
τόπιν διαγωνισμού. Ανάλογα δε του συνολικού ύψους 
και της φύσης των προμηθειών, διενεργούνται οι εξής 
διαγωνισμοί: 

1.1. Πρόχειρος Διαγωνισμός. 

Διενεργείται κατά περίπτωση, για την προμήθεια παγί¬ 
ων στοιχείων και εξαρτημάτων ή /και ανταλλακτικών μη 
αποκλειστικής διάθεσης, και για την ανάθεση παροχής 
προς την Εταιρεία υπηρεσιών συνολικής αξίας μικρότε¬ 
ρης των σαρανταπέντε χιλιάδων (45.000) Ευρώ. 

1.2. Ανοικτός Διαγωνισμός. Διενεργείται κατά περί¬ 
πτωση : 

[α] για την προμήθεια παγίων στοιχείων, εξαρτημάτων 
και ανταλλακτικών, μη αποκλειστικής διάθεσης, συνο¬ 
λικής αξίας μεγαλύτερης των σαρανταπέντε χιλιάδων 
(45.000) Ευρώ, 

[β] για την προμήθεια αναλωσίμων υλικών συνολικής 
ετήσιας δαπάνης μεγαλύτερης των σαρανταπέντε χι¬ 
λιάδων (45.000) Ευρώ, 

[γ] για την ανάθεση παροχής προς την Εταιρεία υπη¬ 
ρεσιών, συνολικής ετήσιας δαπάνης μεγαλύτερης των 
σαρανταπέντε χιλιάδων (45.000) Ευρώ. 

Στο διαγωνισμό αυτό μπορεί να υποβάλει προσφορά 
κάθε ενδιαφερόμενος προμηθευτής. 

1.3. Κλειστός Διαγωνισμός. 

Διενεργείται κατά περίπτωση: 

[α] για την προμήθεια παγίων στοιχείων, εξαρτημάτων 
και ανταλλακτικών μη αποκλειστικής διάθεσης, συνο¬ 
λικής αξίας μεγαλύτερης των σαρανταπέντε χιλιάδων 
(45.000) Ευρώ, ή 

[β] για την προμήθεια αναλωσίμων υλικών συνολικής 
ετήσιας δαπάνης μεγαλύτερης των σαρανταπέντε χι¬ 
λιάδων (45.000) Ευρώ, 

[γ] για την ανάθεση παροχής προς την Εταιρεία υπη¬ 
ρεσιών, συνολικής ετήσιας δαπάνης μεγαλύτερης των 
σαρανταπέντε χιλιάδων (45.000) Ευρώ, που, κατά την 
κρίση του Διοικητικού Συμβουλίου πρέπει να ανατεθεί 
σε προμηθευτή που αφενός να είναι διαπιστωμένης 
φερεγγυότητας και επαγγελματικής αξιοπιστίας, εύρω¬ 
στης χρηματοπιστωτικής και οικονομικής γενικότερα 
κατάστασης και να είναι σε θέση να παρέχει υψηλού 
επιπέδου υπηρεσίες τεχνικής υποστήριξης, και αφε¬ 
τέρου να έχει τη δυνατότητα να διαθέσει τα προς 
προμήθεια προδιαγεγραμμένα είδη ή υπηρεσίες. Στο 
διαγωνισμό αυτό μπορεί να υποβάλει προσφορά πε¬ 
ριορισμένος αριθμός προμηθευτών και μόνο μετά από 
ειδική πρόσκληση, κατόπιν ΑΔΣ. 

2. Εξαιρέσεις - Παρεκκλίσεις. 

2.1 Κατ’ εξαίρεση των ανωτέρω, δεν απαιτείται η 
διενέργεια Διαγωνισμού: 

[α] για την προμήθεια βιοϊατρικού ή τεχνικού εξοπλι¬ 
σμού προς αντικατάσταση ή συμπλήρωση ήδη εγκατε¬ 
στημένου εξοπλισμού, εφόσον οιαδήποτε άλλη επιλογή 
θα υποχρέωνε την Α.Ε.Μ.Υ. Α.Ε. να αγοράσει εξοπλισμό 

με διαφορετικά τεχνικά χαρακτηριστικά, που θα ήταν 
ασυμβίβαστα ή θα προκαλούσαν δυσανάλογες τεχνικές 
δυσχέρειες ή οικονομικές επιβαρύνσεις στη λειτουργία 
ή τη συντήρησή του, 

[β] για την προμήθεια εξαρτημάτων και ανταλλακτικών 
του εγκατεστημένου βιοϊατρικού και τεχνικού εξοπλι¬ 
σμού καθώς και για την ανάθεση παροχής, προς την 
Εταιρεία, υπηρεσιών συντήρησης ή /και επισκευής του 
εν λόγω εξοπλισμού, 

2.2 Επιτρέπεται η, με έγκριση του Προέδρου του 
Διοικητικού Συμβουλίου ή του Διευθύνοντα Συμβούλου 
της Α.Ε.Μ.Υ. Α.Ε., πραγματοποίηση οποιοσδήποτε προ¬ 
μήθειας, κατά παρέκκλιση μέρους ή του συνόλου των 
διατάξεων του παρόντος Κανονισμού, σε περιπτώσεις 
κατεπείγουσας ανάγκης και προς αποφυγή σοβαρού 
κινδύνου σε ασθενείς, μέλη του προσωπικού και εγκα¬ 
ταστάσεις της Εταιρείας. Η προμήθεια εγκρίνεται εκ 
των υστέρων από το Δ.Σ. της Εταιρείας, εφόσον αιτιο¬ 
λογείται με βάση τα ανωτέρω. 

Άρθρο 16 

Προκήρυξη Διαγωνισμού Προμήθειας 

1. Η διενέργεια Διαγωνισμού Προμήθειας, προκηρύσσε¬ 
ται με εντολή του Διευθύνοντα Συμβούλου και αφού έχει 
εγκριθεί ανεπιφύλακτα και τελεσίδικα, σύμφωνα με τα 
αναφερόμενα στο άρθρο 13 του παρόντος Κανονισμού, 
η σχετική Αίτηση Προμήθειας, 

2. Η προκήρυξη Διαγωνισμού, που συντάσσεται με 
ευθύνη του Τμήματος ή Γραφείου Προμηθειών και του 
Διευθυντή Διοικητικών Υπηρεσιών, εγκρίνεται από το 
Διευθύνοντα Σύμβουλο, και περιλαμβάνει: 

■ το είδος του Διαγωνισμού, 

■ την περιγραφή και τις τεχνικές προδιαγραφές των 
προς προμήθεια ειδών ή των προς ανάθεση παροχής 
προς την Α.Ε.Μ.Υ. Α.Ε. υπηρεσιών, 

■ την ποιότητα και τις προς προμήθεια ποσότητες 
των υπόψη ειδών, και 

■ τους όρους διεξαγωγής του διαγωνισμού. 

3. Ανακοίνωση Διενέργειας Διαγωνισμού Προμήθειας 

Η ανακοίνωση της διενέργειας Διαγωνισμού Προμήθει¬ 
ας, εντάσσεται στις αρμοδιότητες του Τμήματος ή Γρα¬ 
φείου Προμηθειών. 

3.1. Πρόχειρος Διαγωνισμός, 

Η διενέργεια Πρόχειρου Διαγωνισμού ανακοινώνεται 
σε τρεις (3), τουλάχιστον, Προμηθευτές ενταγμένους 
στο Μητρώο Προμηθευτών της Εταιρείας, με την απο¬ 
στολή προς αυτούς, με ΐαχ ή /και επιστολή, του πλήρους 
κειμένου της προκήρυξης. Εφόσον δεν υφίσταται επιμέ- 
ρους ή συνολικό Μητρώο Προμηθευτών ή άλλος τρόπος, 
η περίληψη της προκήρυξης πρέπει να δημοσιεύεται σε 
μια τουλάχιστον εφημερίδα. 

3.2. Ανοικτός ή Κλειστός Διαγωνισμός. 

Η διενέργεια Ανοικτού ή Κλειστού Διαγωνισμού ανακοι¬ 
νώνεται με σχετική συνολική καταχώρηση στον ημερή¬ 
σιο Τύπο. Η καταχώρηση αυτή συντάσσεται με ευθύνη 
του Υπεύθυνου του Γ ραφείου Προμηθειών και εγκρίνεται 
από το Διευθύνοντα Σύμβουλο. 

Το Τμήμα ή Γραφείο Προμηθειών παρέχει σε κάθε 
ενδιαφερόμενο αντίγραφο της προκήρυξης - με αντικα¬ 
ταβολή ανάλογων εξόδων - καθώς και τις τυχόν υπάρ- 
χουσες λεπτομερέστερες τεχνικές προδιαγραφές ή /και 
οδηγίες. 


Αρθρο 17 

Προδιαγραφές - Όροι Διαγωνισμού Προμήθειας 

1. Προδιαγραφές 

1.1. Η σύνταξη προδιαγραφών για τα υπό προμήθεια εί¬ 
δη ή τις προς ανάθεση υπηρεσίες αποσκοπεί στην κατά 
το δυνατόν πληρέστερη καταγραφή των πραγματικών 
αναγκών της Εταιρείας, που προσδοκά να ικανοποιήσει 
μέσω της υπόψη προμήθειας. 

1.2. Οι προδιαγραφές για την πραγματοποίηση 
συγκεκριμένης προμήθειας ή των προς ανάθεση υπηρε¬ 
σιών, συντάσσονται από τριμελή επιτροπή, που ορίζεται 
με απόφαση του Διευθύνοντα Συμβούλου, κατόπιν σχε¬ 
τικής πρότασης του Διευθυντή Διοικητικών Υπηρεσιών, 
και υποβάλλονται στο Γ ραφείο Προμηθειών. Στην επι¬ 
τροπή συμμετέχει εκπρόσωπος του Γ ραφείου, Τμήματος 
ή Εργαστηρίου που ζητά την προμήθεια. 

1.3. Ειδικά, σε περιπτώσεις προμήθειας τεχνικού ή 
βιοϊατρικού εξοπλισμού, στην επιτροπή σύνταξης των 
τεχνικών προδιαγραφών συμμετέχουν, ο Προϊστάμενος 
του Τεχνικού Τμήματος ή ο Υπεύθυνος Βιοϊατρικής Τε¬ 
χνολογίας, αντίστοιχα. 

2. Όροι Διαγωνισμού 

2.1. Η σύνταξη των όρων διεξαγωγής του Διαγωνισμού, 
αποσκοπεί στη κατά το μέγιστο δυνατόν διασφάλιση 
των συμφερόντων της Εταιρείας, στην επικείμενη συ¬ 
ναλλαγή της με τον προμηθευτή, στον οποίο θα ανα¬ 
τεθεί η υπόψη προμήθεια, 

2.2. Τους όρους διεξαγωγής του Διαγωνισμού συ¬ 
ντάσσει ο Νομικός Σύμβουλος σε συνεργασία με το 
Διευθυντή Διοικητικών Υπηρεσιών και τους εγκρίνει ο 
Διευθύνοντας Σύμβουλος. 

2.3. Οι όροι διεξαγωγής του Διαγωνισμού περιλαμβά¬ 
νουν μεταξύ άλλων: 

[α] Στην περίπτωση διενέργειας Πρόχειρου ή Ανοικτού 
Διαγωνισμού: 

■ Την ημερομηνία / προθεσμία υποβολής προσφο¬ 
ρών 

■ Τα προσόντα και δικαιολογητικά συμμετοχής στο 
Διαγωνισμό 

■ Το είδος και το ύψος των απαιτούμενων εγγυή¬ 
σεων 

■ Τον τρόπο υποβολής των προσφορών 

■ Τον χρόνο ισχύος των οικονομικών προσφορών 

■ Τον χρόνο και τον τρόπο αποσφράγισης των 
προσφορών 

■ Τον τρόπο αξιολόγησης των προσφορών 

■ Τον τρόπο και τον χρόνο εκτέλεσης της προμή¬ 
θειας. 

[β] Στην περίπτωση διενέργειας Κλειστού Διαγωνι¬ 
σμού, οι ειδικές προσκλήσεις προς τους επιλεγμένους 
προμηθευτές για την εκ μέρους τους υποβολή προ¬ 
σφορών σε Κλειστό Διαγωνισμό, περιλαμβάνουν μεταξύ 
άλλων: 

■ Τον τύπο και το περιεχόμενο των αιτήσεων συμμετο¬ 

χής 

■ Την προθεσμία υποβολής των αιτήσεων συμμε- 
τσχής 

■ Τα προσόντα και δικαιολογητικά συμμετοχής στον 
Διαγωνισμό 

■ Τον αριθμό ή τα όρια του αριθμού των υποψηφίων 
προμηθευτών που πρόκειται να προσκληθούν να υπο¬ 
βάλουν προσφορά 

■ Το είδος και το ύψος των απαιτούμενων εγγυή¬ 
σεων 

■ Τον τρόπο αξιολόγησης των προσφορών 

■ Τον τρόπο και τον χρόνο εκτέλεσης της προμή¬ 
θειας 

■ Τον τρόπο υποβολής των προσφορών 

■ Τον χρόνο ισχύος των οικονομικών προσφορών 

■ Τον χρόνο και τον τρόπο αποσφράγισης των προ¬ 
σφορών. 

Άρθρο 18 

Επιτροπές Προμηθειών 

1. Επιτροπή Προμήθειας (Επιτροπή Διενέργειας Δια¬ 
γωνισμού). 

1.1. Σύνθεση-Συγκρότηση. 

[α] Η Επιτροπή Προμήθειας για μεν τη διενέργεια 
συγκεκριμένου Ανοικτού ή Κλειστού Διαγωνισμού, εί¬ 
ναι τριμελής ή πενταμελής ή επταμελής, για δε τη δι¬ 
ενέργεια συγκεκριμένου Πρόχειρου Διαγωνισμού, είναι 
τριμελής. 

[β] Η Επιτροπή Προμήθειας συγκροτείται με απόφαση 
του Διευθύνοντα Συμβούλου, αμέσως μετά την προκή¬ 
ρυξη του Διαγωνισμού. Με την ίδια απόφαση ορίζεται 
και ο Πρόεδρος της Επιτροπής. 

[γ] Η σύνθεση της Επιτροπής Προμήθειας Ανοικτού 
ή Κλειστού Διαγωνισμού εγκρίνεται από τον Πρόεδρο 
του Διοικητικού Συμβουλίου ή το Δ.Σ. 

1.2. Αρμοδιότητες-Λειτουργία. 

Η Επιτροπή Προμήθειας, 

■ είναι υπεύθυνη για τη διενέργεια του Διαγωνισμού, 
από την προκήρυξή του μέχρι της υποβολής της εισή¬ 
γησής της στο Διευθύνοντα Σύμβουλο, στον οποίο και 
λογοδοτεί, 

■ συγκαλείται, με απόφαση του Προέδρου της, 

■ αποσφραγίζει τις προσφορές και συντάσσει το 
Πρακτικό Αποσφράγισης, 

■ εξετάζει και αποφασίζει επί των ενστάσεων οι 
οποίες υποβάλλονται από τους συμμετέχοντες στο Δι¬ 
αγωνισμό Προμηθευτές, 

■ εξετάζει το περιεχόμενο του Φακέλου του Διαγωνι¬ 
σμού, και κρίνει την πληρότητά του, 

■ αν κρίνει σκόπιμο, επιλέγει και ορίζει ένα ή περισσότε¬ 
ρα μέλη της ως εισηγητή/ές επί του θέματος, 

■ αξιολογεί τις προσφορές σύμφωνα με τις προδιαγρα¬ 
φές και τους όρους του Διαγωνισμού, 

■ αν κρίνει σκόπιμο, ζητά από τους συμμετέχοντες 
στο διαγωνισμό, επεξηγήσεις και διευκρινήσεις επί των 
προσφορών τους, 

■ αποφασίζει, κατά πλειοψηφία, και εισηγείται γρα- 
πτώς και επαρκώς αιτιολογημένα, δια του Διευθυντή 
Διοικητικών Υπηρεσιών, προς το Διευθύνοντα Σύμβουλο 
είτε για την ακύρωση του Διαγωνισμού ή/και για την 
επανάληψή του, είτε για την κατακύρωση του Διαγω¬ 
νισμού και την ανάθεση της προμήθειας εν άλω ή εν 
μέρει σε ένα ή περισσότερους συγκεκριμένους προ¬ 
μηθευτές. 

2. Επιτροπή Αναλωσίμων. 

2.1. Αρμοδιότητες. 

Η Επιτροπή Αναλωσίμων είναι υπεύθυνη για: 

■ την κατάρτιση και την αναθεώρηση της κατάστα¬ 
σης των εγκεκριμένων αναλωσίμων υλικών, 

■ την έγκριση νέων αναλωσίμων υλικών και έντα¬ 
ξή τους στην κατάσταση εγκεκριμένων αναλωσίμων 
υλικών, 


2.2. Σύνθεση-Συγκρότηση-Λειτουργία. 

[α] Η Επιτροπή Αναλωσίμων είναι μόνιμη Επιτροπή 
στην οποία μετέχουν: 

■ ο Επιστημονικός Διευθυντής, ως Πρόεδρος, 

■ ο Διευθυντής της Διοικητικής Υπηρεσίας, ως Αντι¬ 
πρόεδρος, 

■ ο Διευθυντής της Νοσηλευτικής Υπηρεσίας, ως 
μέλος, 

■ ο Υποδιευθυντής Οικονομικού ή/και 

■ ο Προϊστάμενος ή Υπεύθυνος του Γ ραφείου Προμη¬ 
θειών, ως εισηγητές. 

[β] Η σύνθεση της Επιτροπής, όταν αυτή συγκαλείται 
για την έγκριση νέου αναλώσιμου υλικού, διευρύνεται 
με έναν εκπρόσωπο του Τμήματος ή του Εργαστηρίου 
που εισηγείται την υπόψη έγκριση. 

[γ] Η Επιτροπή Αναλωσίμων συγκαλείται με απόφαση 
του Προέδρου της μετά από εισήγηση του Υποδιευθυ¬ 
ντή Οικονομικού ή/και του Υπεύθυνου του Γραφείου 
Προμηθειών. Οι αποφάσεις της Επιτροπής λαμβάνονται 
κατά πλειοψηφία, αιτιολογούνται και τεκμηριώνονται 
επαρκώς. 

Αρθρο 19 

Διενέργεια Διαγωνισμού Προμήθειας 

1. Υποβολή Προσφορών 

1.1. Οι προσφορές υποβάλλονται σε σφραγισμένο φάκε¬ 
λο, στον οποίο αναγράφονται εμφανώς: 

■ η ένδειξη «Προσφορά», 

■ τα υπό προμήθεια είδη ή υπηρεσίες, 

■ ο αριθμός προκήρυξης ή η προθεσμία υποβολής 
προσφορών, και 

• η επωνυμία ή το ονοματεπώνυμο του προσφέροντα 
Προμηθευτή. 

και συνοδεύονται από τα απαραίτητα δείγματα, όποτε 
αυτό απαιτείται από την Προκήρυξη του Διαγωνισμού. 

1.2. Οι φάκελοι προσφορών και κατά περίπτωση τα 
συνοδεύοντα δείγματα κατατίθενται ή ταχυδρομού¬ 
νται με συστημένη επιστολή στο Γ ραφείο Προμηθειών, 
πρωτοκολλούνται και αριθμούνται, χωρίς να αποσφραγι- 
σθούν. Στην περίπτωση ταχυδρομικής αποστολής του 
φακέλου προσφοράς η ημερομηνία της σφραγίδας του 
ταχυδρομείου πρέπει να είναι η αυτή ή προγενέστερη 
της ημερομηνίας /προθεσμίας υποβολής προσφορών. 

1.3. Η Επιτροπή Προμήθειας είναι δυνατόν, για σπου¬ 
δαίο λόγο, να αποφασίσει την παράταση της προθεσμί¬ 
ας υποβολής των προσφορών, καθώς και την αναβολή 
ή ματαίωση του Διαγωνισμού και να εισηγηθεί σχετικά 
προς το Διευθύνοντα Σύμβουλο. Στην περίπτωση που 
ο Διευθύνοντας Σύμβουλος συμφωνήσει με την εισή¬ 
γηση της Επιτροπής, η αιτιολογημένη απόφασή του 
γνωστοποιείται εγγράφως στους έχοντες υποβάλει ήδη 
προσφορές. 

2. Αποσφράγιση Προσφορών 

2.1. Οι προσφορές αποσφραγίζονται την προκαθορι¬ 
σμένη ημέρα και ώρα στο Γραφείο Προμηθειών, ή σε 
άλλο χώρο της Α.Ε.Μ.Υ. Α.Ε., παρουσία της Επιτροπής 
Προμήθειας, μέλη της οποίας μονογράφουν τις απο¬ 
σφραγισμένες τεχνικές προσφορές. Μετά την αξιολόγη¬ 
ση των τεχνικών προσφορών ακολουθεί η αποσφράγιση 
των οικονομικών προσφορών. 

2.2. Κατά τη διαδικασία αποσφράγισης των προσφο¬ 
ρών επιτρέπεται στους συμμετέχοντες στο Διαγωνισμό 
να παρίστανται αυτοπροσώπως ή μέσω εξουσιοδοτημέ- 

νου αντιπροσώπου τους και να λαμβάνουν γνώση του 
περιεχομένου των προσφορών. 

2.3. Μετά το πέρας της διαδικασίας αποσφράγισης 
των προσφορών, η Επιτροπή συντάσσει σύντομο πρα¬ 
κτικό (Πρακτικό Αποσφράγισης Προσφορών), στο οποίο 
αναφέρονται τα στοιχεία του Διαγωνισμού και καταγρά¬ 
φονται οι συμμετέχοντες σε αυτόν Προμηθευτές, οι εξ 
αυτών παρευρεθέντες στη διαδικασία (αυτοπροσώπως 
ή με εξουσιοδοτημένο αντιπρόσωπο), και οι τυχόν υπο- 
βληθείσες ενστάσεις. Οι προσφορές και το Πρακτικό 
Αποσφράγισής τους, αρχειοθετούνται στο Φάκελο του 
Διαγωνισμού, που φυλάσσεται με ευθύνη του Προέδρου 
της Επιτροπής Προμήθειας. 

3. Αντιπροσφορές 

Στους Διαγωνισμούς δεν γίνονται δεκτές αντιπροσφο¬ 
ρές. Σε περίπτωση δε υποβολής τους απορρίπτονται 
ως απαράδεκτες. 

4. Αξιολόγηση Προσφορών 

4.1 Η Επιτροπή Προμηθειών, διερευνά τις προσφο¬ 
ρές σύμφωνα με τις προδιαγραφές και τους όρους του 
Διαγωνισμού, τις αξιολογεί και επιλέγει την, κατά την 
κρίση της, συνολικά συμφερότερη. 

4.2. Τα βασικά κριτήρια επιλογής της συμφερότερης 
προσφοράς είναι, ανάλογα με τη φύση της προμήθειας, 
τα εξής: 

[α] Προμήθεια Παγίων. 

■ Η ποιότητα, η τεχνική αξία και η αποδοτικότητα του 
παγίου με βάση τις σχετικές τεχνικές προδιαγραφές. 

■ Τα λειτουργικά του χαρακτηριστικά. 

■ Το κόστος κτήσης και η σχέση του ως προς την 
προσφερόμενη ποιότητα. 

■ Το κόστος λειτουργίας και συντήρησης. 

■ Οι εγγυήσεις και η αναμενόμενη τεχνική εξυπηρέ¬ 
τηση (δθΓνίΟθ). 

■ Η εξυπηρέτηση ειδικών αναγκών. 

■ Η συμβατότητα ή/και η ομοιογένειά του προς ήδη 
χρησιμοποιούμενο, παρομοίου τύπου, πάγιο. 

■ Η δυνατότητα χωροταξικής και λειτουργικής του 
ένταξης στην Α.Ε.Μ.Υ. Α.Ε. 

■ Η μεταφορά τεχνολογίας και τεχνογνωσίας. 

■ Η αξιοπιστία του Προμηθευτή. 

■ Οι όροι πληρωμής. 

[β] Προμήθεια Αναλωσίμων. 

■ Η ποιότητα, η τεχνική αξία και η αποδοτικότητα 
των αναλωσίμων με βάση τις σχετικές τεχνικές προ¬ 
διαγραφές. 

■ Τα λειτουργικά τους χαρακτηριστικά. 

■ Το κόστος κτήσης και η σχέση του ως προς την 
προσφερόμενη ποιότητα. 

■ Η εξυπηρέτηση ειδικών αναγκών. 

■ Η συμβατότητα ή/και η ομοιογένειά τους προς ήδη 
χρησιμοποιούμενα, παρομοίου τύπου, αναλώσιμα. 

■ Η αξιοπιστία του Προμηθευτή. 

■ Οι όροι πληρωμής. 

[γ] Παροχή Υπηρεσιών. 

■ Η ποιότητα και η τεχνική αξία των υπό προμήθεια 
υπηρεσιών. 

■ Το κόστος των υπηρεσιών και η σχέση του ως προς 
την προσφερόμενη ποιότητα. 

■ Η τεκμηριωμένη ή/και αποδεδειγμένη ικανότητα 
του Προμηθευτή να παράσχει τις προσφερόμενες, από 
αυτόν, υπηρεσίες και η αξιοπιστία του. 

■ Η μεταφορά τεχνογνωσίας. 


■ Οι εγγυήσεις και το αναμενόμενο επίπεδο τεχνικής 
υποστήριξης και εξυπηρέτησης. 

■ Οι όροι πληρωμής. 

5. Εισήγηση Επιτροπής Προμήθειας 

5.1. Μετά την συγκριτική αξιολόγηση των υποβληθει- 
σών προσφορών, η Επιτροπή Προμήθειας αποφαίνεται 
είτε για την ανάθεση της προμήθειας, εν όλω ή εν 
μέρει, σε έναν ή περισσότερους Προμηθευτές, είτε για 
την επανάληψή του, λόγω ανεπαρκών προσφορών ή/και 
στοιχείων. 

5.2. Η διαδικασία επιλογής και η αιτιολόγηση της 
οποιοσδήποτε απόφασης της Επιτροπής τεκμηριώνε¬ 
ται επαρκώς σε Εισηγητική Έκθεσή της. Η Εισηγητική 
Έκθεση της Επιτροπής Προμήθειας συνυποβάλλεται με 
τον πλήρη Φάκελο του Διαγωνισμού στο Διευθύνοντα 
Σύμβουλο, διαμέσου του Τμήματος Προμηθειών ή/και 
του Διευθυντή Διοικητικών Υπηρεσιών. 

5.3. Τυχόν μειοψηφούσες απόψεις μελών της Επι¬ 
τροπής καταγράφονται και αιτιολογούνται από τους 
μειοψηφούντες στην εν λόγω Εισηγητική Έκθεση. 

6. Κατακύρωση Διαγωνισμού 

6.1. Πρόχειρος Διαγωνισμός. 

Έχοντας υπόψη του, (α) το περιεχόμενο του Φακέλου 
του Διαγωνισμού και (β) τη σχετική Εισηγητική Έκθε¬ 
ση της Επιτροπής Προμήθειας, που του διαβιβάζουν οι 
υπηρεσίες δια του Διευθυντή Διοικητικών Υπηρεσιών, 
ο Διευθύνοντας Σύμβουλος: 

■ αποφαίνεται τελεσίδικα είτε για την κατακύρωση 
του Διαγωνισμού, είτε για την ακύρωσή του και την 
επανάληψη ή μη του Διαγωνισμού, 

■ εξουσιοδοτεί τον Υποδιευθυντή Οικονομικού ή Προ¬ 
ϊστάμενο Τμήματος Προμηθειών για τη σύνταξη της 
σχετικής Σύμβασης Αγοράς/Προμήθειας, 

■ υπογράφει τη Σύμβαση Αγοράς/Προμήθειας, 

■ ορίζει τον/την Υπεύθυνο/Επιτροπή Παραλαβής ή 
Επίβλεψης. 

6.2. Ανοικτός ή Κλειστός Διαγωνισμός. 

Έχοντας υπόψη του, (α) το περιεχόμενο του Φακέλου 
του Διαγωνισμού, (β) την Εισηγητική Έκθεση της Επι¬ 
τροπής Προμήθειας, και μετά από σχετική εισήγηση του 
Διευθύνοντα Συμβούλου, το Διοικητικό Συμβούλιο, 

■ αποφαίνεται, τελεσίδικα, είτε για την κατακύρωση 
του Διαγωνισμού, είτε για την ακύρωσή του και την 
επανάληψη ή μη του Διαγωνισμού, 

■ εξουσιοδοτεί το Διευθύνοντα Σύμβουλο για τη 
σύνταξη και την υπογραφή της σχετικής σύμβασης 
προμήθειας, 

■ ορίζει τον/την Υπεύθυνο/Επιτροπή Παραλαβής ή 
Επίβλεψης. 

Άρθρο 20 

Ενστάσεις κατά Διαγωνισμού Προμήθειας 

1. Κατά της διακήρυξης συγκεκριμένου Διαγωνισμού, 
της συμμετοχής προμηθευτή σ’αυτόν, και της νομιμότη¬ 
τας της διενέργειάς του έως και της κατακύρωσής του, 
επιτρέπεται η υποβολή ενστάσεων. Ένσταση η οποία 
υποβάλλεται για οποιονδήποτε άλλο λόγο, δεν γίνεται 
δεκτή. 

2. Η ένσταση υποβάλλεται εγγράφως στην Επιτροπή 
Προμήθειας του συγκεκριμένου Διαγωνισμού, ως εξής. 

2.1. Κατά της διακηρύξεως του Διαγωνισμού. 

[α] Η ένσταση υποβάλλεται το αργότερο δέκα (10) 
εργάσιμες ημέρες πριν από την προθεσμία υποβολής 
των προσφορών, συνυπολογιζομένης και της ημερο¬ 
μηνίας αυτής. Σε περίπτωση Κλειστού Διαγωνισμού, 
δικαίωμα υποβολής ενστάσεως έχουν μόνο οι επιλεγέ- 
ντες προμηθευτές. 

[β] Η Επιτροπή Προμήθειας εξετάζει την ένσταση και 
εκδίδει τη σχετική απόφασή της το αργότερο πέντε (5) 
εργάσιμες ημέρες πριν από την προθεσμία υποβολής 
των προσφορών, συνυπολογιζομένης και της ημερο¬ 
μηνίας αυτής. Οτιδήποτε αφορά στην ένσταση και την 
έκβασή της, τεκμηριώνεται στο Πρακτικό της Επιτροπής 
και στην Εισηγητική Έκθεση. 

2.2. Κατά της συμμετοχής προμηθευτή στο Διαγωνισμό 
ή της νομιμότητας της διενέργειας του Διαγωνισμού ως 
προς τη διαδικασία παραλαβής και αποσφράγισης των 
προσφορών. 

[α] Η ένσταση υποβάλλεται είτε κατά τη διάρκεια 
της διαδικασίας αποσφράγισης των προσφορών του 
Διαγωνισμού είτε το αργότερο εντός της επομένης ερ¬ 
γάσιμης ημέρας και δεν επιφέρει αναβολή ή διακοπή 
του Διαγωνισμού. Σε περίπτωση Κλειστού Διαγωνισμού, 
δικαίωμα υποβολής ενστάσεως έχουν μόνο οι επιλεγέ- 
ντες προμηθευτές. 

[β] Η ένσταση αυτή κοινοποιείται στον προμηθευτή 
κατά του οποίου στρέφεται. 

[γ] Την ένσταση εξετάζει η Επιτροπή Προμήθειας 
κατά τη διάρκεια της αξιολόγησης των προσφορών 
και εκδίδει σχετική γνωμοδότηση. Οτιδήποτε αφορά 
στην ένσταση και την έκβασή της, τεκμηριώνεται στο 
Πρακτικό της Επιτροπής και στην Εισηγητική Έκθεση, 
και διαβιβάζεται εγκαίρως στο Διευθύνοντα Σύμβουλο 
για απόφαση, διαμέσου και του Διευθυντή Διοικητικών 
Υπηρεσιών. 

2.3. Κατά της νομιμότητας της διενέργειας του Διαγωνι¬ 
σμού έως και της κατακυρώσεώς του. 

[α] Η ένσταση υποβάλλεται το αργότερο εντός τρι¬ 
ών (3) εργασίμων ημερών από της κατακυρώσεώς του 
Διαγωνισμού. Σε περίπτωση Κλειστού Διαγωνισμού, δι¬ 
καίωμα υποβολής ενστάσεως έχουν μόνο οι επιλεγέντες 
προμηθευτές. 

[β] Η Επιτροπή Προμήθειας εξετάζει την ένσταση και 
εκδίδει την σχετική γνωμοδότησή της, η οποία διαβιβά¬ 
ζεται αρμοδίως, για να λάβει την απόφαση ο Διευθύνο- 
ντας Σύμβουλος, εντός δέκα (10) εργασίμων ημερών από 
την λήξη της προθεσμίας υποβολής των ενστάσεων. 

3. Ο ενιστάμενος λαμβάνει γνώση της σχετικής απόφα¬ 
σης με δική του ευθύνη και φροντίδα. 

4. Ο προμηθευτής σε βάρος του οποίου επιβάλλεται, 
οιασδήποτε μορφής κύρωση, έχει δικαίωμα να υποβάλει 
προσφυγή εντός τριών (3) εργασίμων ημερών από της 
κατακύρωσης του Διαγωνισμού. Η προσφυγή υποβάλ¬ 
λεται στο Διοικητικό Συμβούλιο της Εταιρείας, το οποίο 
και αποφαίνεται τελεσίδικα επί του θέματος. 

Άρθρο 21 

Σύμβαση και Εντολή Αγοράς 

1. Σύμβαση 

1.1. Σύμβαση συνάπτεταί: 

[α] για την προμήθεια παγίων στοιχείων και για την 
ανάθεση παροχής υπηρεσιών, συνολικής δαπάνης με¬ 
γαλύτερης των πέντε χιλιάδων (5.000) Ευρώ, και 


[β] για την προμήθεια αναλωσίμων υλικών συνολι¬ 
κής ετήσιας δαπάνης μεγαλύτερης των πέντε χιλιάδων 
(5.000) Ευρώ. 

1.2. Ανάλογα με την φύση της προμήθειας συνάπτονται 
οι εξής τύποι Συμβάσεων: 

■ Σύμβαση Αγοράς Εξοπλισμού. 

■ Σύμβαση Προμήθειας Αναλωσίμων. 

■ Σύμβαση Παροχής υπηρεσιών. 

■ Σύμβαση Μίσθωσης Ακινήτων ή Κινητών Πραγ¬ 
μάτων 

1.3. Η Σύμβαση καταρτίζεται από τη Νομική Υπηρεσία 
και το Διευθυντή Διοικητικών Υπηρεσιών, διαμέσου του 
Προϊσταμένου ή Υπευθύνου Τμήματος ή Γ ραφείου Προ¬ 
μηθειών και περιλαμβάνει όλα τα στοιχεία της εκάστοτε 
προμήθειας, και τουλάχιστον: 

■ το τόπο και χρόνο υπογραφής της σύμβασης, 

■ τα συμβαλλόμενα μέρη, 

■ το αντικείμενο της προμήθειας ή την περιγραφή 
των προς παροχή υπηρεσιών ή εκείνη του μισθίου, 

■ το τίμημα και τον τρόπο πληρωμής, 

■ τις προβλεπόμενες εγγυήσεις και ποινικές ρή¬ 
τρες, 

■ το χρόνο και τρόπο παράδοσης και παραλαβής, 

■ την παράδοση τεχνικών εγχειριδίων και την πα¬ 
ροχή εκπαίδευσης στο προσωπικό της Α.Ε.Μ.Υ. Α.Ε. σε 
περίπτωση προμήθειας παγίων ή εξαρτημάτων. 

1.4. Η Σύμβαση συντάσσεται σε τρία (3) αντίγραφα, μο- 
νογράφεται από τον Προϊστάμενο του Τμήματος Προμη¬ 
θειών, προσυπογράφεται από το Διευθυντή Διοικητικών 
Υπηρεσιών και το Νομικό Σύμβουλο και υπογράφεται- 
εγκρίνεται από το Διευθύνοντα Σύμβουλο. 

2. Εντολή Αγοράς 

2.1. Εντολή Αγοράς εκδίδεταί: 

[α] για την προμήθεια παγίων, εξαρτημάτων και ανταλ¬ 
λακτικών, ανεξάρτητα του ύψους της συνολικής δαπά¬ 
νης αγοράς τους, και 

[β] για την προμήθεια μέρους της συνολικής ποσότη¬ 
τας αναλωσίμων, για το σύνολο της προμήθειας των 
οποίων έχει συναφθεί Σύμβαση Προμήθειας, ανεξαρ¬ 
τήτως του ύψους της συνολικής αξίας της επιμέρους 
προμήθειας, και υπέχει θέση παραγγελίας προς τον 
επιλεγέντα Προμηθευτή. 

2.2. Η Εντολή Αγοράς, 

[α] συντάσσεται σε ειδικό τριπλότυπο έντυπο, με ευ¬ 
θύνη του Υπευθύνου του Γραφείου Προμηθειών, και 
περιλαμβάνει την επωνυμία και τα λοιπά στοιχεία του 
Προμηθευτή, και την περιγραφή, τη μονάδα μέτρησης 
και την ποσότητα των προς προμήθεια υλικών, 

[β] υπογράφεται από τους: 

■ Υπεύθυνο του Γ ραφείου Προμηθειών, 

■ Διευθυντή Διοικητικών Υπηρεσιών, και 

■ Διευθύνοντα Σύμβουλο. 

[γ] το πρωτότυπο αποστέλλεται στον Προμηθευτή, και 
το αντίγραφο αποστέλλεται στην Αποθήκη, και τέλος 

[δ] αρχειοθετείται, μετά την ολοκλήρωση της προμή¬ 
θειας, στο Αρχείο Προμηθειών. 

Αρθρο 22 

Έλεγχος και Παραλαβή 

1. Έλεγχος - Παραλαβή 

Ο φυσικός έλεγχος και η ποσοτική και ποιοτική 
παραλαβή των παραδιδομένων στήν Α.Ε.Μ.Υ. Α.Ε πα¬ 
γίων, εξαρτημάτων, ανταλλακτικών και αναλωσίμων, 
γίνεται ως εξής: 

1.1. Έλεγχος και Παραλαβή Παγίων. 

[α] Ο φυσικός έλεγχος και η ποσοτική παραλαβή 
παγίου, που παραδίδεται στην Α.Ε.Μ.Υ. Α.Ε., πραγμα¬ 
τοποιείται από τον Υπεύθυνο της Αποθήκης και ένα 
εκπρόσωπο του Τμήματος που υπέβαλε την σχετική 
Αίτηση Προμήθειας, με βάση το Δελτίο Αποστολής, τη 
σχετική Σύμβαση Αγοράς και την αντίστοιχη Εντολή 
Αγοράς του υπόψη παγίου. 

[β] Ο ποιοτικός έλεγχος και η επίσημη παραλαβή του 
παγίου πραγματοποιείται από τον/την Υπεύθυνο/Επι- 
τροπή Παραλαβής, με βάση τις διατάξεις της σχετικής 
Σύμβασης Αγοράς. 

[γ] Η, κατά τα ανωτέρω, επίσημη παραλαβή του πα¬ 
γίου τεκμηριώνεται από τον/την Υπεύθυνο/Επιτροπή 
Παραλαβής με τη σύνταξη Πρακτικού ή Πρωτοκόλλου 
παραλαβής, που υποβάλλεται στο Διευθύνοντα Σύμβου¬ 
λο και κοινοποιείται στο Διευθυντή Διοικητικών Υπηρε¬ 
σιών και στον Προϊστάμενο ή Υπεύθυνο του Τμήματος 
ή Γ ραφείου Προμηθειών. 

1.2. Έλεγχος και Παραλαβή Εξαρτημάτων και Ανταλλα¬ 
κτικών. 

Ο φυσικός έλεγχος και η ποσοτική και ποιοτική 
παραλαβή εξαρτημάτων ή/και ανταλλακτικών, που πα- 
ραδίδονται στην Εταιρεία, πραγματοποιείται από τον 
Υπεύθυνο της Αποθήκης, ένα εκπρόσωπο του Τμήματος 
που υπέβαλε την σχετική Αίτηση Προμήθειας, και έναν 
υπάλληλο του Τεχνικού Τμήματος ή του γραφείου Βι- 
οϊατρικής Τεχνολογίας, με βάση το Δελτίο Αποστολής 
και τη σχετική Εντολή Αγοράς των υπόψη εξαρτημάτων 
ή/και ανταλλακτικών. 

1.3. Έλεγχος και Παραλαβή Αναλωσίμων Υλικών. 

[α] Ο έλεγχος και η παραλαβή των παραδιδομένων 
στην Α.Ε.Μ.Υ. ΑΈ. αναλωσίμων πραγματοποιείται από 
τον Υπεύθυνο της Αποθήκης, με βάση τα Δελτία Απο¬ 
στολής, τις σχετικές Εντολές Αγοράς και τις αντίστοι¬ 
χες Συμβάσεις Προμήθειας των εκάστοτε παραλαμβα- 
νομένων υλικών. 

[β] Κατά τον έλεγχο των παραδιδομένων αναλωσί¬ 
μων, στο συνοδευτικό Δελτίο Αποστολής πρέπει να 
αναγράφονται ο/οι κωδικός/οί της παρτίδας παραγω¬ 
γής τους καθώς επίσης και ο χρόνος λήξης τους (αν 
προβλέπεται). 

1.4. Έλεγχος και Πιστοποίηση Παρεχομένων Υπηρεσι¬ 
ών, Μισθώσεων, κλπ. 

[α] Η παροχή υπηρεσιών και οι μισθώσεις ελέγχονται, 
πιστοποιούνται και εγκρίνονται προς πληρωμή από τον/ 
την Υπεύθυνο/Επιτροπή Παραλαβής ή Επίβλεψης, με 
βάση τις διατάξεις της σχετικής Σύμβασης Αγοράς ή 
Μίσθωσης. 

[β] Η κατά τα ανωτέρω πιστοποίηση τεκμηριώνεται με 
τη σύνταξη σχετικού πρακτικού, το οποίο υποβάλλεται 
στο Διευθύνοντα Σύμβουλο και κοινοποιείται στο Διευ¬ 
θυντή Διοικητικών Υπηρεσιών και στον Προϊστάμενο ή 
Υπεύθυνο του Τμήματος ή Γραφείου Προμηθειών. 

2. Παραστατικά 

Τα παραστατικά που συνοδεύουν τα πάγια, εξαρτή¬ 
ματα, ανταλλακτικά και αναλώσιμα που παραδίδονται 
στην Α.Ε.Μ.Υ. ΑΈ. (Δελτία Αποστολής, Τιμολόγια, κλπ), 
κατατίθενται συνημμένα των αντίστοιχων Εντολών Αγο¬ 
ράς στο Γραφείο Προμηθειών, όπου αντίγραφά τους 
αρχειοθετούνται από τον Υπεύθυνο του Γ ραφείου, κατά 
περίπτωση, στο Αρχείο Προμηθειών ή στους αντίστοι¬ 
χους Φακέλους Διαγωνισμών. 


3. Πρακτικά ή Πρωτόκολλα Παραλαβής - Πιστοποί¬ 
ησης ^ 

Αντίγραφα των Πρακτικών ή Πρωτοκόλλων Παραλα¬ 
βής ή Πιστοποίησης αρχειοθετούνται, από τον Υπεύ¬ 
θυνο του Γ ραφείου Προμηθειών, κατά περίπτωση, στο 
Αρχείο Προμηθειών ή στους αντίστοιχους Φακέλους 
Διαγωνισμών. 

Άρθρο 23 

Προμηθευτές - Μητρώο 

1. Αξιολόγηση και Επιλογή Προμηθευτών 

1.1. Η Α.Ε.Μ.Υ. ΑΈ. αξιολογεί, επιλέγει και ελέγχει δι¬ 
αρκώς τους Προμηθευτές της. 

1.2. Τα βασικά σημεία ελέγχου και αξιολόγησης των 
Προμηθευτών είναι: 

■ Η φερεγγυότητα και η επαγγελματική τους αξι¬ 
οπιστία. 

■ Η χρηματοπιστωτική και οικονομική τους γενικό¬ 
τερα κατάσταση. 

■ Οι εμπορικές τους επιδόσεις ή/και η παραγωγικές 
τους δυνατότητες. 

■ Η εφαρμογή συστήματος διασφάλισης ποιότητας, 
πιστοποιημένου ή μη. 

■ Η ποιότητα και η αξιοπιστία των εκ μέρους των 
παρεχομένων, «μετά την πώληση», υπηρεσιών υποστή¬ 
ριξης και εξυπηρέτησης. 

■ Το επίπεδο εκπαίδευσης του προσωπικού τους και 
η πληρότητα του τεχνικού τους εξοπλισμού. 

■ Η ταχύτητα και η ακρίβεια εκτέλεσης των προμη¬ 
θειών οι οποίες τους ανατίθενται 

■ Η συνεπής τήρηση των όρων των συμβάσεων τις 
οποίες συνάπτουν με την Εταιρεία. 

■ Η αξιοπιστία των προμηθευομένων προϊόντων ή/και 
των παρεχομένων από αυτόν υπηρεσιών. 

Η ακολουθούμενη από αυτούς τιμολογιακή πολιτική 
και το ύψος των παρεχομένων προς την Εταιρεία ειδι¬ 
κών εκπτώσεων και διευκολύνσεων, γενικά. 

1.3. Οι Προμηθευτές που ικανοποιούν τα κριτήρια αξιο¬ 
λόγησης της Α.Ε.Μ.Υ. ΑΈ. εντάσσονται στο Μητρώο 
Προμηθευτών της Εταιρείας. 

1.4. Πληροφορίες και στοιχεία που αφορούν στα σημεία 
ελέγχου και αξιολόγησης των Προμηθευτών συλλέγο- 
νται και καταγράφονται από το Γ ραφείο Προμηθειών. 

2. Αποκλεισμός Προμηθευτή 

2.1. Με απόφαση του Διοικητικού Συμβουλίου, μετά 
από εισήγηση του Διευθύνοντα Συμβούλου, είναι δυνατή 
η προσωρινή ή μόνιμη διαγραφή Προμηθευτή από το 
Μητρώο Προμηθευτών της Α.Ε.Μ.Υ. Α.Ε., εφόσον ο υπόψη 
Προμηθευτής, είτε επιδεικνύει αντι-συμβατική συμπερι¬ 
φορά, είτε για οποιονδήποτε λόγο παύσει να ικανοποιεί 
ένα ή περισσότερα από τα κριτήρια αξιολόγησης των 
Προμηθευτών. 

2.2. Προμηθευτής ο οποίος έχει για οποιονδήποτε λόγο 
διαγράφει από το Μητρώο Προμηθευτών της Α.Ε.Μ.Υ. 
Α.Ε., αποκλείεται από τους Διαγωνισμούς ή/και τις απλές 
προμήθειες της Εταιρείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΥΓΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ. ΑΛΛΗΛΕΓΓΥΗΣ 

Π. ΔΟΥΚΑΣ Ν. ΚΑΚΛΑΜΑΝΗΣ 

Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 


Σε μορφή ΟΟ: 

Τεύχος 

Περίοδος 

ΕΘΒΟ 

Τεύχος 

Περίοδος 

ΕΘΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 θυτο προσαυξανόμενη κατα 
1 θυι-ο ανά 50 σελίδες. 

• Η τιμή πώλησης σε μορφή οά-τοτη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ί3Χ: 210 - 4071010 ίπΙθΓΠθΙ : ΗΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙβΓπεΙ 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α'(Νόμοι, Π.Δ., Συμβάσεις κτλ.) 225 € 190 € 

Β' (Υπουργικές αποφάσεις κτλ.) 320 € 225 € 

Γ (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ'(Απαλλοτριώσεις, πολεοδομία κτλ.) 320 € 160 € 

Αναπτυξιακών Πράξεων και Συμβάσεων (Τ.Α.Π.Σ.) 160 € 95€ 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 33 € 

Ανωτάτου Ειδικού Δικαστηρίου (Α.Ε.Δ.) 10 € ΔΩΡΕΑΝ 

Ανωνύμων Εταιρειών & Ε.Π.Ε. 2.250 € 645 € 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Πρώτο (Α'), Δεύτερο (Β') και Τέταρτο (Δ') - 450 € 

• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θογο, ποσό το οποίο αφορά ταχυ¬ 
δρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 θυιτ>. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθίτίθί, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















